### NN 78/2023 (14.7.2023.), Odluka o naknadi za razvoj trgovačkog društva Vodovod i odvodnja d.o.o., Šibenik

Vodovod i odvodnja d.o.o. Šibenik

1261

Na temelju članka 52. Zakona o financiranju vodnoga gospodarstva, (»Narodne novine«, br. 153/09, 90/11, 56/13, 154/14, 119/15, 120/16, 127/17i 66/19) i članka 23. stavka 1. postavka 4. Zakona o vodnim uslugama (»Narodne novine«, 66/19), Skupština trgovačkog društva VODOVOD I ODVODNJA d.o.o., sa sjedištem u Šibeniku na sjednici održanoj 29. lipnja 2023. većinom glasova u skladu s člankom 24. stavkom 2. Zakona o vodnim uslugama, donijela je

ODLUKU

O NAKNADI ZA RAZVOJ

Članak 1.

Na području pružanja vodnih usluga VODOVODA I ODVODNJE d.o.o. sa sjedištem u Šibeniku (dalje u tekstu: javni isporučitelj vodnih usluga) koje čine područja grada Šibenik, Vodice, Drniš, Skradin te općina Primošten, Rogoznica, Tisno, Murter – Kornati, Pirovac, Unešić, Prgomet, Primorski Dolac, Stankovci, Promina, Bilice, Kistanje, Tribunj, Marina, plaća se naknada za razvoj, i to na područjima iz članka 4. ove Odluke.

Članak 2.

Obveznik naknade za razvoj je korisnik vodne usluge javne vodoopskrbe i/ili javne odvodnje.

Obveznik plaćanja naknade za razvoj je obveznik plaćanja cijene vodne usluge uz koje se obračunava naknada za razvoj.

Članak 3.

Osnovica naknade za razvoj je kubični metar (m3) isporučene vodne usluge iz članka 2. ove Odluke.

Članak 4.

Naknada za razvoj uvodi se u zajedničkom i posebnom dijelu te u visinama izraženim u eurima po osnovici iz stavka 3. ove Odluke (eur/m3), kako slijedi:

1. Domaćinstva

|  |  |  |  |  |  |
| --- | --- | --- | --- | --- | --- |
| Red. br. | Jedinica lokalne  samouprave | Naknada za razvoj | | | |
| Zajednički dio | | Posebni dio | |
| EUR/M3 | KN/M3 | EUR/M3 | KN/M3 |
| 1. | Grad Šibenik (Šibenik, Mandalina, Brodarica, Krapanj, Zablaće, Podsolarsko, Ražine, Podi, Jadrtovac, Zaton, Raslina, Lozovac sa odvodnjom) | 0,11547 | 0,87 | 0,26545 | 2,00 |
| 2. | Općina Bilice | 0,11547 | 0,87 | 0,50435 | 3,80 |
| 3. | Grad Skradin | 0,11547 | 0,87 | 0,15927 | 1,20 |
| 4. | Općina Murter | 0,11547 | 0,87 | 0,53089 | 4,00 |
| 5. | Općina Rogoznica | 0,11547 | 0,87 | 0,53089 | 4,00 |
| 6. | Općina Primošten | 0,11547 | 0,87 | 0,26545 | 2,00 |
| 7. | Grad Vodice (Srima, Prvić, Vodice) | 0,11547 | 0,87 | 0,39817 | 3,00 |
| 7.1. | Grad Vodice  (Grabovci, Gaćelezi, Čista) | 0,11547 | 0,87 | 0,26545 | 2,00 |
| 8. | Općina Tribunj | 0,11547 | 0,87 | 0,53089 | 4,00 |
| 9 | Općina Tisno (Tisno, Jezera) | 0,11547 | 0,87 | 0,53089 | 4,00 |
| 9.1. | Općina Tisno (Betina) | 0,11547 | 0,87 | 0,53089 | 4,00 |
| 9.2. | Općina Tisno (T. Dubrava) | 0,11547 | 0,87 | 0,26545 | 2,00 |
| 10 | Općina Pirovac  (naselje Pirovac) | 0,11547 | 0,87 | 0,53089 | 4,00 |
| 10.1. | Općina Pirovac (Kašić, Putičanje, Pirovac - zaleđe) | 0,11547 | 0,87 | 0,26545 | 2,00 |
| 11. | Općina Unešić | 0,11547 | 0,87 | 0,26545 | 2,00 |
| 12. | Općina Promina | 0,11547 | 0,87 | 0,26545 | 2,00 |
| 13. | Općina Stankovci | 0,11547 | 0,87 | 0,26545 | 2,00 |

2. Privreda

|  |  |  |  |  |  |
| --- | --- | --- | --- | --- | --- |
| Red. br. | Jedinica lokalne  samouprave | Naknada za razvoj | | | |
| Zajednički dio | | Posebni dio | |
| EUR/M3 | KN/M3 | EUR/M3 | KN/M3 |
| 1. | Grad Šibenik (Šibenik, Mandalina, Brodarica, Krapanj, Zablaće, Podsolarsko, Ražine, Podi, Jadrtovac, Zaton, Raslina, Lozovac sa odvodnjom) | 0,27739 | 2,09 | 0,26545 | 2,00 |
| 2. | Općina Bilice | 0,27739 | 2,09 | 0,50435 | 3,80 |
| 3. | Grad Skradin | 0,27739 | 2,09 | 0,15927 | 1,20 |
| 4. | Općina Murter | 0,27739 | 2,09 | 0,53089 | 4,00 |
| 5. | Općina Rogoznica | 0,27739 | 2,09 | 0,53089 | 4,00 |
| 6. | Općina Primošten | 0,27739 | 2,09 | 0,26545 | 2,00 |
| 7. | Grad Vodice  (Srima, Prvić, Vodice) | 0,27739 | 2,09 | 0,39817 | 3,00 |
| 7.1. | Grad Vodice  (Grabovci, Gaćelezi, Čista) | 0,27739 | 2,09 | 0,26545 | 2,00 |
| 8. | Općina Tribunj | 0,27739 | 2,09 | 0,53089 | 4,00 |
| 9 | Općina Tisno  (Tisno, Jezera) | 0,27739 | 2,09 | 0,53089 | 4,00 |
| 9.1. | Općina Tisno (Betina) | 0,27739 | 2,09 | 0,53089 | 4,00 |
| 9.2. | Općina Tisno (T. Dubrava) | 0,27739 | 2,09 | 0,26545 | 2,00 |
| 10 | Općina Pirovac  (naselje Pirovac) | 0,27739 | 2,09 | 0,53089 | 4,00 |
| 10.1. | Općina Pirovac (Kašić, Putičanje, Pirovac - zaleđe | 0,27739 | 2,09 | 0,26545 | 2,00 |
| 11. | Općina Unešić | 0,27739 | 2,09 | 0,26545 | 2,00 |
| 12. | Općina Promina | 0,27739 | 2,09 | 0,26545 | 2,00 |
| 13. | Općina Stankovci | 0,27739 | 2,09 | 0,26545 | 2,00 |

Članak 5.

Naknada za razvoj iz ove Odluke obračunava se putem računa za vodnu uslugu, na kojima se zasebno iskazuje.

Naknada za razvoj plaća se u rokovima dospijeća cijene vodne usluge po računima za vodnu uslugu.

Članak 6.

Javni isporučitelj vodnih usluga u obvezi je prikupljena sredstva naknade za razvoj evidentirati u svojim poslovnim knjigama na zasebnim pozicijama.

Članak 7.

Prihodi od naknade za razvoj koriste se za financiranje gradnje komunalnih vodnih građevina sukladno važećem Planu gradnje komunalnih vodnih građevina, koji je objavljen na internetskoj stranici www.vodovodsib.hr.

Pod izdacima gradnje komunalnih vodnih građevina treba podrazumijevati sve izdatke koji su nužni da se pripremi, provede i pusti u uporabu projekt gradnje komunalnih vodnih građevina (CAPEX), što uključuje, ali nije ograničeno na: izradu predstudije izvodljivosti projekta, studije izvodljivosti projekta, ocjene o potrebi procjene, studije utjecaja na okoliš, studije utjecaja na prirodu, djelatnosti prethodnih istraživanja (utvrđivanje uvjeta za građenje, utvrđivanje stanja materijala i građevine te uređaja i instalacija u odnosu na ispunjavanje temeljnih zahtjeva za građevinu)izradu idejnog, glavnog i provedbenog projekta i drugih poslova projektiranja, ishođenje potrebnih upravnih dozvola i drugih upravnih akata (lokacijske, građevinske, uporabne i dr.), ishođenja posebnih uvjeta za građenje, provedbe postupaka javnih nabava, provedbe postupaka otkupa i izvlaštenja te drugog rješavanja imovinsko-pravnih odnosa, provedbe geodetskih poslova, građenja, nadzora nad građenjem, upravljanje projektom gradnje, djelatnosti ispitivanja materijala, određenih dijelova ili cijele građevine, troškove testiranja i probnoga pogona, troškove pravnih postupaka u vezi s prethodnim poslovima. Sredstva zajedničkog dijela naknade za razvoj koriste se za financiranje gradnje komunalnih vodnih građevina, rješavanje imovinsko-pravnih odnosa vezanih uz gradnju komunalnih vodnih građevina te financiranje otplate zajmova i kredita danih u svrhu gradnje komunalnih vodnih građevina.

(Prihodi od naknade za razvoj koriste se i za financiranje otplate zajmova i kredita za gradnju komunalnih vodnih građevina sukladno financijskom planu javnog isporučitelja vodnih usluga.)

Članak 8.

Nadzor nad obračunom i naplatom naknada za razvoj provodi Odjel računovodstva i financija, Služba plana i analize.

Članak 9.

Stupanjem na snagu ove Odluke, prestaju važiti:

1. Odluka o obračunu i naplati naknade za razvoj sustava javne vodoopskrbe i javne odvodnje na području grada Skradina od 28. lipnja 2022. g., pod poslovnim brojem 1 – 4159-12/2022;

2.Odluka o naknadi za razvoj vodoopskrbe i odvodnje na području grada Šibenika od 28. lipnja 2022. g., pod poslovnim brojem 1 – 4159 – 13/2022;

3. Odluka o obvezi plaćanja naknade za razvoj javne vodoopskrbe i javne odvodnje na području grada Vodice od 28. lipnja 2022. g., pod poslovnim brojem 1 – 4159 – 14/2022;

4. Odluka o naknadi za razvoj komunalnih vodnih građevina za javnu vodoopskrbu i javnu odvodnju na području Općine Bilice od 28. lipnja 2022. g., pod poslovnim brojem 1 – 4159 – 15/2022;

5. Odluka o naknadi za razvoj komunalnih vodnih građevina za javnu vodoopskrbu na području Općine Primošten od 28. lipnja 2022. g., pod poslovnim brojem 1 – 4159-16/2022;

6. Odluka o naknadi za razvoj sustava javne vodoopskrbe i javne odvodnje na području Općine Rogoznica od 28. lipnja 2022. g., pod poslovnim brojem 1 - 4159-17/2022;

7. Odluka o obvezi plaćanja naknade za razvoj javne vodoopskrbe i javne odvodnje (Općina Pirovac) od 28. lipnja 2022. g., pod poslovnim brojem 1 – 4159-18/2022;

8. Odluka o naknadi za razvoj sustava odvodnje i pročišćavanja otpadnih voda na vodoopskrbnom području naselja Betina od 28. lipnja 2022. g., pod poslovnim brojem 1 – 4159 – 19/2022,;

9. Odluka o naknadi za razvoj na području Općine Murter Kornati od 28. lipnja 2022. g., pod poslovnim brojem 1 – 4159 – 20/2022;

10. Odluka o naknadi za razvoj na vodoopskrbnom području Općine Tisno od 28. lipnja 2022. g., pod poslovnim brojem 1 – 4159-22/2022;

11. Odluka o naknadi za razvoj sustava odvodnje i pročišćavanja otpadnih voda na vodoopskrbnom području naselja Tisno i Jezera od 28. lipnja 2022. g., pod poslovnim brojem 1 – 4159 – 21/2022;

12. Odluka o obračunu i naplati naknade za razvoj komunalnih vodnih građevina za javnu vodoopskrbu na području Općine Unešić od 29. lipnja 2021. g., pod poslovnim brojem 4946 – 11/2021;

13. Odluka o naknadi za razvoj sustava javne vodoopskrbe i javne odvodnje na području Općine Tribunj od 29. lipnja 2021. g., pod poslovnim brojem 4946 – 10/2021.

Članak 10.

Neutrošena sredstva naknade za razvoj prikupljena do stupanja na snagu ove Odluke koriste se u skladu s člankom 7. ove Odluke.

Članak 11.

Ova Odluka objavljuje se u »Narodnim novinama« i stupa na snagu osmoga dana od dana objave u »Narodnim novinama«.

Broj: 1 – 6237-10/2023.
 Šibenik, 29. lipnja 2023.

Vodovod i odvodnja d.o.o.
 Predsjedavajući Skupštine
 Ante Galić, dipl. iur., v. r.